cyanic-selkie/wikianc huggingface dataset:
Ժողովածու (2248)
Ժողովածու (2248), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2248 թվի տակ։ Ձեռագիրը գրվել է 1695-1739 թվականներին Ատվածաուր երեց, Մելքոն գրիչների կողմից։ Ստացողը եղել է Աբրահամ վարդապետն։ Գրված է թղթի վրա, որը ունի 20,7x14,7 սմ չափս։ Ձեռագիրը կազմված է 307 թերթից։ Գրված է միասյուն, երկսյուն, բոլորգրով։ Կազմը` կաշեպատ տախտակ դրոշմազարդ։ Հիշատակարաններ՝ 222ա (1695 թ.), 9ա (1739 թ.), կնիք՝ 127ա (1702 թ., Մելքոն) ։
Ծանոթագրություններ
Կատեգորիա:Մատենադարանի ձեռագրեր
Գորոդոկ (քաղաք, Խմելնիցկու մարզ)
Գորոդոկ (Городок), քաղաք Ուկրաինայի Խմելնիցկիի մարզի Գորոդոկի շրջանում, շրջկենտրոն։ Հիմնադրվել է 1362 թվականին։
2007 թվականի տվյալներով Գորոդոկ քաղաքում բնակվում էր 17 019 մարդ։
Արտաքին հղումներ
Կատեգորիա:Ուկրաինայի Խմելնիցկիի մարզի Գորոդոկի շրջանի բնակավայրեր Կատեգորիա:Ուկրաինայի քաղաքներ Կատեգորիա:1362 թվականին հիմնադրված բնակավայրեր
Արզաս Ոսկանյան
Արզաս Գրիգորի Ոսկանյան, հայ կոմպոզիտոր, երգիչ, մանկավարժ, ՀՀ արվեստի վաստակավոր գործիչ (2008), ՀՀ պետական մրցանակի դափնեկիր (2003), պրոֆեսոր։
Տոհմ
Գերդաստանում պրոֆեսիոնալ երաժիտներ չեն եղել, սակայն երկու կողմի պապերը, հայրական տատը աչքի են ընկել ժողովրդական և աշուղական երգերի մաքրաոճ կատարումներով։ Հրաշալի երգում էր նաև հայրը՝ Գրիգոր Ոսկանյանը, որը հայկական երգարվեստի նկատմամբ ունեցած անսահման սերը կարողացել էր փո խանցել իր զավակներին։ 1950-ական թվականների սկզբին Գրիգոր Ոսկանյանը ստեղծել է ընտանեկան անսամբլ, որը 1952 թվականին պարգևատրվել է Հայաստանի գերագույն խորհրդի պատվոգրով (այն իր պատվավոր տեղն ունի Արզաս Ոսկամյանի անձնական արխիվում)։ Ընտանեկան անսամբլի ամենափոքր անդամը Արզասն էր, ընդամենը 4 տարեկան։
Տարրական և միջնակարգ
Սովորել է Դիլիջանի թիվ 1 միջնակարգ դպրոցում։ 5-րդ դասարանից հաճախել է պիոներների պալատի փողային նվագախմբի պարապմունքներին։ Սովորել է նվագել է շեփոր, բարիտոն, տրոմբոն, գալարափող։ Այդ շրջանում՝ զուգահեռաբար, երգել է դպրոցի ջազ նվագախմբում։
13 տարեկան հասակում սկսում է սովորել Դիլիջանի երաժշտական դպրոցի թավջութակի դասարանում, շարունակելով՝ նվագել փողային նվագարաններ, նաև՝ փորձում է ստեղծագործել։ Պատանի Արզասը երաժշտական յոթնամյա դպրոցը հաջողությամբ ավարտում է չորս տարում, որից հետո ուսումը շարունակում է Կիրովականի (այժմ՝ Վանաձոր) Մ․ Թավրիզյանի անվան երաժշտական ուսումնարանի թավջութակի (դասատու՝ Խաչիկ Դնոյան) և վոկալ (դասատու՝ Շահեն Դավիդյան) բաժիններում։ Առնո Բաբաջանյանը և Էդվարդ Միրզոյանը լսելով նրան՝ խորհուրդ են տալիս, որ ուսումը շարունակի Երևանի Կոմիտասի անվան պետական կոնսերվատորիայում։
Բարձրագույն
Ուսումնարանի տնօրեն՝ կոմպոզիտոր Էդուարդ Կզարթմյանի թույլտվությամբ Արզասը երրորդ կուրսից ընդունվում է Երևանի Կոմիտասի անվան պետական կոնսերվատորիայի վոկալ բաժին (դասատու՝ Նինա Խաչատրյան), միաժամանակ շարունակելով հաճախել Էդվարդ Միրզոյանի կոմպոզիցիայի դասընթացներին։ Հաջողությամբ ավարտում է նաև ուսումնարանի թավջութակի բաժնի լրիվ դասընթացը։ Կոնսերվատորիայում ընդհանուր ուսումը տևել է 9 տարի, ներառյալ՝ խորհրդային բանակում ծառայելու տարիները։ Արդեն ճանաչման արժանացած երիտասարդ կոմպոզիտորը 1976 թվականին ավարտել է Երևանի Կոմիտասի անվան պետական կոնսերվատորիան։
Գործունեություն
Կոնսերվատորիան ավարտելուց հետ՝ 1976 թվականին, դառնում է Հայաստանի կոմպոզիտորների միության անդամ։
1978 թվականին Կոմիտասի անվան կոնսերվատորիայում բացվում է ժողովրդական նվագարանների ամբիոն, որտեղ տարբեր առարկաներ դասավանդելու նպատակով հրավիրվում է նաև Արզաս Ոսկանյանը։ Վերջապես տեղի է ունենում Արզաս Ոսկանյանի երազանքը․ հիմնադրվում է «Հայոց երգեցողության» դասարանը։
1980-ական թվականներին մի կարճ ժամանակահատված Արզաս Ոսկանյանը ղեկավարու, է Հայաստանի ժողովրդական գործիքների պետական նվագախումբը։
Երգչական գործունեությունը սկսել է դեռ ուսանողական տարիներին։ Որպես ազգային ոճի վառ նկարագրով ինքնատիպ երգիչ՝ նա մասնակցել է ՅՈՒՆԵՍԿՕ-ի կազմակերպած համերգներին, տարբեր գիտաժողովների և այլ համերգային ծրագրերի։ 1977 դեկտեմբերին Հայֆիլարմոնիայի մեծ դահլիճում ունեցել է երկու մենահամերգ։ Իբրև երգիչ Արզաս Ոսկանյանը հանդես է եկել Բելգիայում, Լյուքսեմբուրգում, Գերմանիայում, Անգլիայում, Հունգարիայում, Հոլանդիայում, Շվեյցարիայում, Սիրիայում, Ռուսաստանում և նախկին Խորհրդային Միության բազմաթիվ քաղաքներում։ 1992 թվականին կոնսերվատորիայի ժողովրդական նվագարանների նվագախմբի հետ Արզաս Ոսկանյանը Հոլանդիայում մասնակցել է կոմպոզիտոր Խաչատուր Ավետիսյանի հեղինակային համերգին։
Մանկավարժական գործունեությունը սկսել է երևանի Խաչատուր Աբովյանի անվան մանկավարժական ինստիտուտում (1977-1978)՝ դասավանդելով երգեցողություն և գործիքավորում։ Այդ ընթացքում նաև ղեկավարում էր կոնսերվատորիայի ժողովրդական երաժշտական ստեղծագործության կաբինետի կողմից կազմակերպվող ժողովրդական երգի հավաքման ուսանողական գիտարշավները (1978-1980)։ Իր բազմամյա մանկավարժական գործունեության համար Արզաս Ոսկանյանը 1994 թվականին ստացել է պրովեսորի գիտական կոչում ։
Ստեղծագործական գործունեություն
Հավաքել և մշակել է շուրջ 2000 հայկական ժողովածուներ, երգեր ու մեղեդիներ։ Կոնսերվատորիայի ժողովրդական երաժշտական ստեղծագործության կաբինետում (հետագայում՝ հայ երաժշտական ֆոլկլորագիտության) աշխատելու տարիներին Արզաս Ոսկանյանը ղեկավարեց ժողովրդական երգերի հավաքման գիտարշավները Հայաստանի տարբեր շրջաններում (Կիրովաբադ, Արթիկ, Վեդի, Արարատ)։ Նաև ուսանողական տարիներին մասնակցել է, Մարգարիտ Բրությանի ղեկավարած՝ Մեղրիի ու Նախիջևանի գիտարշավներին ։
Ստեղծագործական ժանրեր
Արզաս Ոսկանյանի ստեղծագործական ժանրը բազմազան է՝
Ընտանիք
Կինը՝ Քնարիկ Տեր-Սիմոնյանը, դաշնակահարուհի է։ Ունի երկու երեխա՝ Գրիգոր Ոսկանյանը (դիրիժոր) և Մարգարիտ Ոսկանյանը (խմբավար), որոնք նույնպես երաժիշտներ են։
Արտաքին հղումներ
Կատեգորիա:Հայ կոմպոզիտորներ Կատեգորիա:Հայ երգիչներ Կատեգորիա:ՀՀ արվեստի վաստակավոր գործիչներ Կատեգորիա:Երևանի Կոմիտասի անվան պետական կոնսերվատորիայի շրջանավարտներ Կատեգորիա:ՀՀ պետական մրցանակի դափնեկիրներ Կատեգորիա:Կոմպոզիտորներ այբբենական կարգով Կատեգորիա:Գարեգին Նժդեհ մեդալակիրներ Կատեգորիա:Հայ մանկավարժներ Կատեգորիա:Հայաստանի կոմպոզիտորների և երաժշտագետների միության անդամներ
Քանաքեռի ալյումինի գործարան
Քանաքեռի ալյումինի գործարան, ՀԽՍՀ գունավոր մետալուրգիայի վարչության ձեռնարկություն։ Հիմնադրվել է 1940 թվականին։ Հայրենական մեծ պատերազմի սկզբին շինարարական աշխատանքները դադարեցվել են և վերսկսվել՝ 1944 թվականին։ Առաջին արտադրանքը թողարկվել է 1950 թվականին, երբ շահագործման է հանձնվել էլեկտրոլիզի արտադրամասի առաջին համալիրը։ 1953 թվականին շարք է մտել նույն արտադրամասի երկրորդ համալիրը։ 1960 թվականին սկսել են գործել փայլաթիթեղի գլանման, 1971 թվականին՝ կոնդենսատորային փայլաթիթեղի, 1974 թվականին՝ մամլած պրոֆիլների արտադրամասերը։ 1984 թվականին փակվել է էլեկտրոլիզի արտադրամասը, և Քանաքեռի ալյումինի գործարանը դարձել է գունավոր մետաղների մշակման գործարան։ 1985 թվականին գործում էին էլեկտրաձուլման, փայլաթիթեղի գլանման, կոնդենսատորային փայլաթիթեղի, մամլած, պրոֆիլների և լայն սպառման ապրանքների արտադրամասերը։ Արտադրում է ալյումինի, կոնդենսատորային, հատիկավոր փայլաթիթեղներ, մամլած պրոֆիլներ, լայն սպառման ապրանքներ։ Արտադրանքն օգտագործվում է էլեկտրոնային և ռադիոտեխնիկայի, պոլիգրաֆիական, սննդի, ծխախոտի արդյունաբերության և շինարարության մեջ։
Գիրոկաստրայի գավառ
Գիրոկաստրա (Qarku i Gjirokastrës), Ալբանիայի գավառներից մեկը, որը գտնվում է երկրի հարավային մասում։ Վարչական կենտրոնը Գիրոկաստրա քաղաքն է։ Բնակչությունը 114.293 մարդ է (2001 թ-ի տվյալներով), իսկ տարածքը՝ 2.883 կմ²։
Սահմանակից է՝
ներառում է երեք շրջաններ՝
Աղբյուր
Կատեգորիա:Գիրոկաստրայի գավառ
Ջենթլմեն
Ջենտլմեն (gentleman), տղամարդու կերպար, Անգլիայում՝ բուրժուա-արիստոկրատական հասարակության վարվեցողության կանոններն ու վարքի նորմաները խստորեն պահպանող մարդ։
Սկզբնապես «ջենտլմեն» բառը նշանակել է ազնվաբարո ծագմամբ (դա արիստոկրատի հիմնական բնորոշումն էր), այնուհետև այդպես սկսեցին անվանել կրթված և դաստիարակված, հարգված և հավասարակշռված տղամարդուն։
Քլայվ Սթեյփլս Լյուիսն իր «Պարզապես քրիստոնեություն» (Mere Christianity) տրակտատում նշել է, որ 19-րդ դարում «ջենտլմեն» են անվանել այն տղամարդուն, որն ուներ կապիտալ, եկամուտ և չաշխատելու հնարավորություն` անկախ իր անձնական որակներից։
Հասարակական գիտակցության մեջ ձևավորված կերպարի տեսակետից ջենտլմենն առանձնանում է բարեկրթությամբ, անթերի շարժուձևերով ու կանանց նկատմամբ սիրալիր վերաբերմունքով։ Մասնավորապես, նա ոչ մի դեպքում կոպիտ չի վարվի կանանց հետ, կանանց շրջապատում կպահպանի էթիկայի կանոնները։
Միջնադարում «ջենտլմեն» են անվանել անտիտղոսավոր ազնվականությանը, որոնց շարքում են ասպետները և ֆեոդալների փոքր որդիների սերունդները։
Ծագումնաբանություն
Ջենտլմեն բառը ծագում է  gentil «ազնիվ, ազնվաբարո»,, «պատկանում է ցեղին, ցեղական» և man, տղամարդ բառերից։  Անգլերեն  gentleman բառը իմաստով համապատասխանում է ֆրանսերեն  gentilhomme, իսպաներեն gentilhombre և իտալերեն gentil uomo կամ gentiluomo արտահայտություններին։  Բոլոր նշված լեզուներով ջենտլմեն բառը նշանակում է  լավ դաստիարակված մարդ, լավ ընտանիքից, որի անդամներն ունեն առանձնահատկություններ։ Այս իմաստով անգլերեն gentleman տիտղոսը, ինչպես նաև ֆրանսերեն  gentilhomme-ը նախապես պատկանել  են բրիտանական համակարգին։ Իմաստով մոտ բառ է ջենտրին (հին ֆրանսերեն genterise), որն ունի ավելի արտահայտված նշանակություն` պատկանելիությունն այս կամ այն սոցիալական դասին, ֆրանսերեն անվանվում է noblesse, գերմաներեն` Adel, իսկ հայերեն` ազնվաբարո, այսինքն պալատական` առանց  նախնիների ցեղական տիտղոսի խիստ հաշվման։ Այդ իմաստով ջենտլմեն բառը հիշատակվում է, օրինակ,  14-րդ դարում հայտնի Ջոն Բոլլի հայտնի արտահայտության մեջ.
19-րդ դարում գործնականում ջենտլմեն անվանում էին այն մարդուն, որն ապրում էր իր ժառանգության եկամուտներով և ապագայում ապահովված էր, չուներ աշխատելու անհրաժեշտություն։ Հետագայում այդ բառի օգտագործումն ավելի լայն տարածում գտավ և փոխարինվեց որպես ցանկացած տղամարդուն ուղղված բարեկիրթ դիմելաձև, հայտնի արտահայտություն կար` «լեդիներ և ջենտլմեներ» («ladies and gentlemen»):
Ժամանակակից կիրառում
Բրիտանիկա հանրագիտարանում տրված է ջենտլմեն բառի նշանակությունների փոփոխությունը։ 1815 թվականի 5-րդ հրատարակության մեջ ասվում է, որ ջենտլմենն այն մարդն է, որը չունենալով տիտղոս, ունի սեփական զինանշան, կամ էլ, որ նախնիները եղել էն ազատ մարդիկ, այսինքն ստրուկներ չեն եղել։ 1845 թվականի 7-րդ հրատարակության մեջ` բոլորը, որոնց կարգավիճակը բարձր է յոմենից (թիկնապահ)։ 1856 թվականի 8-րդ հրատարակության մեջ ավելացվեց նաև «բարեկրթությունից ելնելով այդպես են դիմում նրանց, որոնց կարգավիճակը բարձր է սովորական առևտրականից, եթե խելացի է և բարեկիրթ»։
Լավագույն դեպքում ջենտլմենից սպասում են վարքի բարձր նորմերի պահպանում, համաձայն Բրիտանիկայի 8-րդ հրատարակության, մակարդակի և ինտելեկտի համապատասխանություն։
Ջենտլմեն լինել նշանակում է մարդկանց, առավելապես կանանց վերաբերվել հարգանքով և չստիպել նրանց անել այն, ինչ չեն ցանկանում։
Ջենտլմեն բառի ժամանակակից տարբերակներից մեկն անգլերենում հանդիսանում է այն մարդը, որն ունի բավական միջոցներ և ազատ ժամանակ, որպեսզի հետաքրքրվի ինչ-որ առարկայով` չլինելով մասնագետ և չօգտագործելով իր սիրողական կարողություններն ու գիտելիքները։ Այդ դեպքերում այս բառը դառնում է նախածանց` en:Gentleman scientist, en:Gentleman farmer, Gentleman architect, նաև` gentleman pirate.
Գրականություն
Կատեգորիա:Ազնվական տիտղոսներ Կատեգորիա:Տղամարդիկ
Քլեյ շրջան (Ինդիանա)
Քլեյ շրջան (Clay County), ԱՄՆ Ինդիանա նահանգի 92 վարչական միավորներից մեկը։ Ընդհանուր տարածությունը 927 կմ² է, բնակչությունը՝ 26.556 մարդ (2010 թ. տվյալներով)։ Շրջկենտրոնն է Բրազիլ բնակավայրը։ Կազմավորվել է 1825 թ.։
Խանըգա
Խանըգա, գյուղ Արևմտյան Հայաստանում, Վանի վիլայեթի Աղբակի գավառում ։ Գտնվում էր Ադամակերտ քաղաքից հյուսիս-արևելք, Աղբակ գետի ակունքում, Կոտուր գյուղաքաղաքից 17 կմ հարավ, Պարսկաստանի սահմանամերձ տարածքում ։
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր
Չագան (Ուրալի վտակ)
Չագան (Чаган) գետ, որը գտնվում է Ռուսաստանի Օրենբուրգի մարզում և Արևմտյան Ղազախստանի շրջանում։ Գետը Ուրալի աջ վտակն է, որի մեջ թափվում է Ուրալսկ քաղաքի շրջանով։ Գետի երկարությունը 264 կմ է, ջրահավաք ավազանի մակերեսը՝ 7530 կմ²։ Ջրի միջին ծախսը 7,7 մ³/վրկ․ է։
Ջրառատ է միայն գարնան ամիսներին։ Առաջացնում է բավականաչափ մեծ հեղեղումներ և լավ ոռոգվող մարգագետիններ։ Գետի վտակը՝ Մեծ Չագանը, սկիզբ է առնում Oբշչիյ Սիրտ լեռնաճյուղավորման հարավ֊արևմուտքից։
Վտակներ
Առավել խոշորը՝ Դերկուլ (գետաբերանից 1 կմ հեռու)։
Անվան ստուգաբանություն
Թաթարերենից թարգմանած՝ «թխկի»։ Հնարավոր է, որ այս տերմինը առաջացել է կալմիկերեն «ցագան» բառից, որը նշանակում է «սպիտակ»։ Ղազախների մոտ գետն ունի նաև երկրորդ անվանում՝ Ակսու (ղազախերենից՝ «Սպիտակ ջուր») ։
Նիժնեբականսկայա
Նիժնեբականսկայա (Нижнебаканская), ստանիցա Ռուսաստանի Դաշնության Կրասնոդարի երկրամասի Կրիմսկի շրջանի կազմում։
Չագան (Ուրալի վտակ)
Ծանոթագրություններ
Կատեգորիա:Ուրալի վտակներ Կատեգորիա:Ռուսաստանի գետեր Կատեգորիա:Ղազախստանի գետեր
Նիժնեբականսկայա
Բնակչությունը 2007 թվականին գրանցված տվյալներով կազմում էր 8398 մարդ։
Արտաքին հղումներ
Կատեգորիա:Ռուսաստանի ստանիցաներ Կատեգորիա:1862 թվականին հիմնադրված բնակավայրեր Կատեգորիա:Կրասնոդարի երկրամասի Կրիմսկի շրջանի բնակավայրեր
(4136) Արտմանե
(4136) Արտմանե (Artmane), աստերոիդ աստերոիդների հիմնական գոտում։ Հայտնաբերվել է 1968 թվականի մարտի 28-ին Տամարա Սմիռնովայի կողմից Նաուչնիում ։
Միջին հեռավորությունը Արեգակից կազմում է 2,352531 ա. մ., առավելագույնը մոտենում է 2,0304 ա. մ. հեռավորության վրա և հեռանում 2,6747 ա. մ. ։ Արեգակի շուրջ մեկ ամբողջական պտույտ է կատարում 1317,96 երկրային օրվա ընթացքում, իր ուղեծրով շարժվելով միջինում 0,27315 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,25° անկյուն։
Արտաքին հղումներ
Կատեգորիա:1968 թվականին հայտնաբերված աստղագիտական մարմիններ Կատեգորիա:Տամարա Սմիռնովայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
138,6 mm/30 Model 1884
138,6 mm/30 Model 1884, 138, 6 միլիմետրանոց ռազմածովային հրետանի՝ մշակված և արտադրված Ֆրանսիայում։ Դասվել է Ֆրանսիայի ռազմածովային սպառազինության կազմում։ Դրանով սպառազինվել են «Մարսո» տեսակի զրահակիր մարտանավերը։ Այն հետագայում փոխարինվել է 138,6 mm/45 Model 1887 ռազմածովային հրետանիով ։
Արտաքին հղումներ
138.6 mm/45 (5.46") Models 1888, 1891 and 1893
Գրականություն
Կատեգորիա:Հրետանի Կատեգորիա:Հրետանի ըստ երկրի
Կալաշնիկովսկի գյուղական խորհուրդ (Պոլտավսկի շրջան)
Կալաշնիկովսկի գյուղական խորհուրդ  (Калашниківська сільська рада), Ուկրաինայի Պոլտավայի մարզի Պոլտավայի շրջանում ։
2001 թվականի տվյալներով Կալաշնիկովսկի գյուղական խորհրդում բնակվում էր 1160 մարդ։ Խորհրդում կա 9 բնակավայր։
Արտաքին հղումներ
Կատեգորիա:Ուկրաինայի բնակավայրեր
Բիժուտերիա
Բիժուտերիան (ֆրանսերեն bijouterie) ոչ թանկարժեք նյութերից պատրաստված զարդ,արտադրության մեջ օգտագործվում են տարբեր մետաղներ և ձուլվածքներ, թափանցիկ և գունավոր ապակու տարբեր տեսակներ, պլաստմաս, կերամիկա և այլն։ Արտաքինից բիժուտերիան կարող է շատ նման լինել «իսկական» ոսկերչական գործի, սակայն նրա արժեքն էականորեն ցածր է։
Նյութեր
Սկզբնական շրջանում նորաձև զարդերը պատրաստվել են ոչ թանկ քարերից, որոնք նման էին թանկարժեք քարերի, ինչպիսիք էին արհեստական քարերը կամ օրգանիկ ապակին։ Ժամանակակից բիժուտերիայում օգտագործվում են նյութերի լայն տեսականի։ Բարձրորակ բյուրեղները, ֆիանիտը նմանակում են ադամանդին, մի շարք կիսաթանկարժեք քարեր օգտագործվում են թանկարժեք քարերի փոխարեն։ Ոսկեջրման և արծաթաջրման օգնությամբ նմանակվում են թանկարժեք մետաղներին։ Էժանագին զարդերը կարող են պարունակել արճիճ, նիկել և այլ ձուլվածքներ։
Բիժուտերիան կարող է բաղկացած լինել պլաստիկից, կաշվից կամ փայտից։ Իրերի մեջ կարող են կիրառվել տարբեր  ուլունքներ և  մարգարիտներ։
Օրեխովկա (գյուղ, Պուտիվիլի շրջան)
2001 թվականի տվյալներով Օրեխովկա գյուղում բնակվում էր 20 մարդ։
Արտաքին հղումներ
Կատեգորիա:Ուկրաինայի Սումիի մարզի Պուտիվիլի շրջանի բնակավայրեր Կատեգորիա:Ուկրաինայի գյուղեր
Դրոզդովկա (գյուղ, Օստրովնոյ քաղաքային օկրուգ)
Դրոզդովկա (Дроздовка), գյուղ Ռուսաստանի Մուրմանսկի մարզի Օստրովնոյ քաղաքային օկրուգի կազմում։
Բնակչությունը 2010 թվականին գրանցված տվյալներով կազմում էր 0 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Մուրմանսկի մարզի Օստրովնոյ քաղաքային օկրուգի բնակավայրեր
Քլինտոն շրջան (Ինդիանա)
Քլինտոն շրջան (Clinton County), ԱՄՆ Ինդիանա նահանգի 92 վարչական միավորներից մեկը։ Ընդհանուր տարածությունը 1.049 կմ² է, բնակչությունը՝ 33.866 մարդ (2010 թ. տվյալներով)։ Շրջկենտրոնն է Ֆրանկֆորտ բնակավայրը։ Կազմավորվել է 1830 թ.։
Կատեգորիա:Ինդիանայի շրջաններ
Արագուանան (Մարանիան)
Արտաքին հղումներ
Կատեգորիա:Բրազիլիայի բնակավայրեր Կատեգորիա:Մարանիան նահանգի բնակավայրեր
Իսպանիայի աշխարհագրություն
Իսպանիան գտնվում է մերձարևադարձային գոտում։ Ափագծի երկարությունը (կղզիների հետ միասին) ավելի քան 5000 կմ է։ Ափերը քիչ են կտրտված։ Տարածքի 65%-ը 500 մ-ից բարձր է (այդ թվում 25%-ը՝ 1000 մ/-ից բարձր), առավել բարձր կետը 3478 մ է (Մուլասեն լեռ, Սիեռա Նևադա լեռնաշղթայում)։
Աշխարհագրական ակնարկ
Գերակշռում են սարահարթերը (հիմնականը Մեսեասն է), որոնք հյուսիս-արևմուտքում (Հին Կաստիլիայում) հասնում են 800—1000 մ, իսկ հարավ-արևելքում (Նոր Կաստիլիայում)՝ 500—600 մ բարձրության վրա։ Հին և Նոր Կաստիլիաների միջև՝ հարավ-արևմուտքից հյուսիս-արևելք ձգվում է Կենտրոնական Կորդիլիերաների լեռնաշղթաների համակարգը, Բիսկայան ծոցի երկայնքով՝ Կանտաբրյան լեռները, որոնք արևելքում անցնում են Պիրենեյան լեռներին։ Հարավից Պիրենեյները սահմանազատվում են Արագոնյան դաշտա-վայրով և էբրո գետով, որից հարավ գտնվում են Իբերյան լեռները։ Երկրի հյուսիս-արլևելքում, Պիրենեյների և Էբրո գետի ստորին հոսանքի միջև, ձգվում են խիստ մասնատված Կատալոնյան լեռները, հարավում և հարավ-արլևելքում՝ Անդալուզյան լեռները, հարավ-արևմուտքում՝ Անդալուզյան դաշտավայրը։ Երկրաբանական կառուցվածքում գլխավորը Իբերական Մեսետայի պրոտերոզոյան և պալեոզոյան ծալքավոր կոմպլեքսներն են, որոնք արլևելքում ծածկված են մեզոկայնոզոյան պլատֆորմային զրահով։
Օգտակար հանածոներ
Իսպանիան հարուստ է մետաղային օգտակար հանածոներով՝ պղինձ, սնդիկ, կապար, ցինկ, ուրան (պաշարներով կապիտալիստական աշխարհում գրավում է 6-րդ տեղը, Եվրոպայում՝ 2-րդ տեղը), վոլֆրամ, անագ։ Ոչ մետաղային հանածոներից կան կալիումական աղեր, ապատիտ, քարածուխ։
Կլիմա
Կլիման երկրի հյուսիս-արևմուտքում և հյուսիսի ծայրամասերում բարեխառն օվկիանոսային առատ տեղումներով (տարեկան 1000— 2000 մմ), մեղմ ձմեռով և տաք ամառով։ Ափամերձ շրջաններում հունվարի միջին ջերմաստիճանը 7—9 °C է, հուլիսինը՝ 18— 20 °C, լեռներում՝ հատկապես Պիրենեյներում, ավելի քան 2500 մ բարձրության վրա ձմռանը ջերմաստիճանը բացասական է, ամռանը՝ 10—12 °C: Մնացած շրջաններում կլիման մերձարևադարձային, միջերկրածովային է՝ շոգ, չոր ամառով և մեղմ ու խոնավ ձմեռով։ Առանձնապես չոր են կենտրոնական, արևելյան և հարավարևելյան շրջանները (տեղումների տարեկան քանակը՝ 200—500 մմ), առավել խոնավ են արևմտյան, հարավարևմտյան և լեռնային շրջանները։ Խոշոր գետերն են՝ Տախո, Գուերո, Գվադիանա, Գվադալքվիվիր, էբրո, Խուկար, Սեգուրա։
Հողերը և բուսականություն
Իսպանիայի հյուսում և հյուսիս-արևմուտքում լեռնային գորշ անտառային հողերի վրա տարածված են հաճարենու, կաղնու, շագանակենու անտառները, լեռնալանջերի վերին մասերում՝ պոդզոլային հողերի վրա, հիմնականում սոճու, եղևնու անտառները։ Պիրենեյներում՝ 1800—2000 մ-ից բարձր, տարածվում են մարգագետինները։ Մնացած շրջաններում բուսականությունը միջերկրածովյան տիպի է։ Մեսետա սարահարթի առավել չորային տեղամասերը և հարավարևելյան ծովափը ծածկված են մոխրաշագանակագույն հողերի՝ երբեմն աղուտների վրա աճող խոտաթփային բուսականությամբ, երկրի ծայր հարավում խամերոպսի գետնարմավենու մացառուտներն են (վայրի աճող միակ արմավենին Եվրոպայում)։
Կենդանական աշխարհ
Հյուսիսային և հյուսիսարևմտյան շրջանների ֆաունան մոտ է միջին եվրոպականին (աղվես, կզաքիս, գորշ արջ, փորսուղ, քարայծ)։ Մնացած շրջաններում գերակշռում է միջերկրածովյան ֆաունան՝ մեծ թվով էնդեմիկ տեսակներով և Հյուսիսային Աֆրիկայի ֆաունայի ներկայացուցիչներով (վիվեռա, իսպանական նապաստակ, ալժիրական ոզնի)։ Ջիբրալթարի մոտակայքում հանդիպում է մակակը (կապիկների միակ ներկայացուցիչը Եվրոպայում)։ Շատ են թռչուններն (մինչև 400 տեսակ) ու սողունները։
Կատեգորիա:Իսպանիայի աշխարհագրություն
Գրիցկով
Գրիցկով (Грицьків), գյուղ Ուկրաինայի Խմելնիցկիի մարզի Գորոդոկի շրջանում։
2001 թվականի տվյալներով Գրիցկով գյուղում բնակվում էր 259 մարդ։ Բնակավայրը զբաղեցնում է 0,148 կմ² տարածք։ Բնակչության խտությունը կազմում էր 1750 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Գորոդոկի շրջանի բնակավայրեր Կատեգորիա:Ուկրաինայի գյուղեր
Նիժնեբիկուզինո
Նիժնեբիկուզինո (Нижнебиккузино, Түбәнге Бикхужа), գյուղ Ռուսաստանի Բաշկորտոստան հանրապետության Կուգարչինսկի շրջանի կազմում։
Բնակչությունը 2009 թվականին գրանցված տվյալներով կազմում էր 303 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Կուգարչինսկի շրջանի բնակավայրեր
Սոման (Վերին Պրովանսի Ալպեր)
Սոման (Saumane, Saumana), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպերի գավառում։ Մտնում է Բանոն կանտոնի կազմի մեջ։ Համայնքի շրջանը՝ Ֆորկալկե։
Բնակչություն
Համայնքի բնակչությունը 2008 թվականին կազմում էր 106 մարդ։
Տնտեսություն
2007 թվականի տվյալներով 54աշխատունակ տարիքի մարդկանցից (15-64 տարեկան) 35-ը տնտեսապես ակտիվ էին, 19-ը անգործ (ակտիվության ցուցանիշը 64,8 %, 1999 թվականին եղել է՝ 63,0 %)։ 35 աշխատունակ բնակիչներից 31-ը աշխատում էին (17 տղամարդ և 14 կին), անաշխատանք էին 4-ը (1 տղամարդ և 3 կին)։ 19 անգործ մարդկանցից 8-ը աշակերտներ կամ ուսանողներ են, 4-ը թոշակառու, 7-ը չէին աշխատում այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Կիրովսկի գյուղական խորհուրդ (Պոլտավսկի շրջան)
2001 թվականի տվյալներով Կիրովսկի գյուղական խորհրդում բնակվում էր 1764 մարդ։ Խորհրդում կա 9 բնակավայր։
Արտաքին հղումներ
Կատեգորիա:Ուկրաինայի բնակավայրեր
Խնուս
Խնուս (նաև՝ Խանուս, Խնիս, Խնուզ, Խնութ, Խնուսբերդ), պատմական հայկական քաղաք (բերդաքաղաք, գյուղաքաղաք, ավան, գյուղ) Արևմտյան Հայաստանում, Էրզրումի նահանգի Էրզրումի գավառի Խնուսի գավառակում, վերջինիս կենտրոնը։ Հնում հիշատակված է նաև Խնուն (Խնունիք) ձևով, որպես թոնդրակյան շարժման կենտրոն, իսկ թուրքերը կոչում են Խնըսկալե։ Համարվել է նաև ավան կամ բերդ, նոր ժամանակներում երբեմն՝ գյուղ։
Պատմություն
Հնում մինչև 8-րդ դ Խնուսի շրջանում իշխել են Մամիկոնյանները, այնուհետև կայսիկները, Մերվանյանները, Խլաթի Շահարմենները, ապա՝ սելջուկներն ու մոնղոլները։ 1555 թվականի բաժանմամբ անցել է թուրքական տիրապետության տակ։ 18-րդ դ. մտել է Բայազետի փաշայության Խնուսի հյուքյումեթության մեջ։ Հետագայում մինչև 1829 թ. թեև մտնում էր Էրզրումի փաշայության մեջ, բայց հարևան (Մուշի, Սասունի) գավառների հետ ուներ կիսանկախ վիճակ։ 19-րդ դ 60-ական թթ. վարչական նոր բաժանմամբ նորից մտցվում է Էրզրումի նահանգի մեջ, այս անգամ որպես գավառակ (կազա), թեև այս և հետագա շրջաններում ևս շատերի կողմից շարունակում է անվանվել գավ։
Խնուսը բաժանված էր թաղերի, գետի աջ ափին էին գտնվում Խառտալարը, Ճսթմահլեն, Բաղջեն և Բերդը, ձախում՝ Ժամու թաղը, Խայպաշին և Պալու քիթը։ Քաղաքի տներն առանց բացառության տափակ հողածածկ կտուրներով էին, փողոցներրը նեղ ու անբարեկարգ։ Ուներ մի քանի բաղնիք։ Դեռևս 13-րդ դարում Խնուսը եղել է առևտրական կարևոր հանգույց՝ Խոյ-Վան-Բերկրի-Մանազկերտ-Էրզրում-Բաբերդ-Տրապիզոն ճանապարհին։ 20-րդ դարի սկզբներին ևս քաղաքն ուներ բավական աշխույժ առևտուր, իր առատ շուկան՝ տասնյակ առևտրական կրպակներով։ Առևտրական սերտ կապերով կապված էր Էրզրումի, Բիթլիսի և Մուշի հետ։ Հայտնի էին նրա արտահանած անասնապահական մթերքներն ու մեղրը։ XIX դ. վերջերին և XX դ. սկզբներին Խնուսի մշակութային և ազգային կյանքը բավական եռուն էր։ Այստեղ Ս.Աստվածածին եկեղեցուն կից գործում էր մի վարժարան՝ 100-ից ավելի աշակերտով ու 4 ուսուցչով։ Դպրոցն ուներ նորակառույց, քարաշեն բարեկարգ շենք՝ շինված Միացյալ ընկերության կողմից։ Նույն ընկերությունն էր կառուցել նաև առաջնորդարանը և Երիտասարդաց ակումբը, որը նույնպես Ս. Աստվածածին եկեղեցուն կից էր և կարևոր դեր էր խաղում քաղաքի հայ մշակույթի կյանքում։ Խնուսի ամենանշանավոր կառույց-հնությունը նրա բերդն է, որի մասին հին հայկական աղբյուրներում տեղեկություններ չեն հաղորդված։ Առաջին հիշատակությունը իտալացի մի ճանապարհորդի (1471 - 1478 թթ) վկայությունն է։ Հաջորդ կարևոր վկայությունը պատկանում է թուրք հեղինակ Էվլիա Չելեբիին (1647 թ), որը բերդը համարում է «անառիկ կառուցվածք»։ Ըստ եվրոպացի Պանվիշիսա Քսենոֆոնի «Նահանջ բյուրոցի» մեջ վկայված Դիմնիաս կոչված տեղն է։ Այն կառուցված է Խնուս գետի աջ ափին բարձրացող անմատչելի լեռան վրա։ Ամուր կառուցվածք էր, քառակուսի հատակագծով, որի երկարությունը հասնում էր 600 քայլի։ Շրջապատված էր ժայռերով ու պաշտպանական ամրակուռ պարսպով։ Ուներ միայն մեկ դուռ՝ հյուսիսից։ Դեպի ձորն իջնող ստորերկրյա գաղտնի ճանապարհով կապված էր քաղաքի հետ։ Բերդի տարածքում զանազան նպատակներով կառուցված պաշտպանական շինվածքներից բացի կային նաև շուկա և մզկիթ։ Ըստ ոչ արժանահավատ տեղեկությունների, կառուցվել է XV դ-ում՝ Ուզուն Հասանի կողմից։ XIX դ վերջերին Խնուսի բերդն արդեն միանգամայն ավերակ ու ամայի էր։ Բուն քաղաքում կար մի հին և մեկ նոր եկեղեցի։ Դրանցից նշանավորն առաջինն էր Ս. Աստվածածին քարաշեն, կամարակապ եկեղեցին, որ գտնվում էր գետի ափին, մի առանձին ժայռի վրա։ Քաղաքն ուներ մի անշուք մզկիթ։ Գետի վրա կար երկու կամուրջ, որոնցից մեկը բավական ճաշակով կառուցված քարաշեն կամուրջ էր։ Խնուսի արևելյան կողմում կային զանազան հնություններ։ Այստեղ դիպվածով գտնվել է փղի ընտանիքին պատկանող նախապատմական մի վիթխարի կենդանու բրածո, որը երկրաբանության մեջ կոչվել է հայկական փիղ։ Կմախքը վերականգնված է և պահվում է Բրիտանական թանգարանում։ 1587 թ. Խնուսում օրինակվել է Ավետարան։ 1915 թ. մայիսին թուրքերը Խնուսից ձերբակալում և գնդակահարում են 150 հայ մտավորական։ 1918 թ. ռուսական նահանջող զորքերի հետ Արևելյան Հայաստան գաղթեցին Խնուսի վերջին հայ բնակիչները։ Այստեղ է ծնվել ՀՍՍՀ վաստակավոր դերասան Գառնիկ Կարապետյանը (1917 թ.)։
Գրականություն
Կատեգորիա:Տուրուբերանի բնակավայրեր Կատեգորիա:Արևմտյան Հայաստանի բնակավայրեր Կատեգորիա:Թուրքիայի քաղաքներ Կատեգորիա:Թուրքիայի փոքր քաղաքներ Կատեգորիա:Էրզրումի նահանգի շրջաններ Կատեգորիա:Խնուսի շրջանի համայնքներ Կատեգորիա:Թուրքիայի քրդաբնակ բնակավայրեր
Խանիկ (Աղբակի գավառ)
Խանիկ, գյուղ Արևմտյան Հայաստանում, Վանի վիլայեթի Աղբակի գավառում ։
Բնակչություն
XX դարի սկզբին ուներ 69 տուն բնակիչ ։
Ծանոթագրություններ
Կատեգորիա:Արևմտյան Հայաստանի գյուղեր
Բերտոլդ Դամքե
Բերտոլդ Դամքե (Berthold Damcke, ), գերմանացի դաշնակահար, ուսուցիչ, դիրիժոր, կոմպոզիտոր և երաժշտական քննադատ։
Կենսագրություն
Սկզբում նա ուսումնասիրել է աստվածաբանություն, ապա երաժշտություն Ֆրանկֆուրտում. Ալոիս Շմիթի և Ֆերդինանդ Ռիսի աշակերտը ։ 1834 թվականից ալտ է նվագել Հաննովերի պալատական նվագախմբում, այնուհետև ղեկավարել է Բադ Կրոյցնախի երգչախումբը, իսկ 1837 թվականից հանդես է եկել Պոտսդամում։ Այնուհետև ապրել և աշխատել է Քյոնիգսբերգում, Բեռլինում։ 1845-1855 թվականներին աշխատել է Սանկտ Պետերբուրգում, հանդես է եկել որպես դաշնակահար և դիրիժոր, տպագրվել է «Ընթերցանության գրադարան», «Հայրենական գրառումներ» ամսագրերում, «St. Petersburgische Zeitung» և այլ թերթերում։ 1855 թվականին նա տեղափոխվել է Բրյուսել, որտեղ նրա աշակերտը մասնավորապես եղել է Սամուել դե Լանգե կրտսերը։ 1847 թվականին աշխատելով Ռուսաստանում՝ ծանոթացել և ընկերացել է Էկտոր Բեռլիոզի հետ, շարունակել է ընկերությունը նրա հետ Փարիզում, որտեղ ապրել է 1859 թվականից (երաժշտա-տեսական առարկաներ է դասավանդել Փարիզի կոնսերվատորիայում) և, ի վերջո, դարձել նրա կտակակատարներից մեկը։ Խմբագրել է Քրիստոֆ Վիլիբալդ Գլյուկի ստեղծագործությունների հրատարակությունը։ Եղել է պետերբուրգյան որոշ ամսագրերի և թերթերի օտարերկրյա մշտական թղթակիցը։
Մահացել է 63 տարեկանում Փարիզում և թաղվել Պեր Լաշեզ գերեզմանատանը։
Գրել է «Դեբորա» և «Թովիա» օրատորիաները, «Քեթհենը Գեյլբրոննից» օպերան (1845, Քլայսթի համանուն պիեսի հիման վրա), այլ երգչախմբային, վոկալ և կամերային ստեղծագործություններ։
Արտաքին հղումներ
Կատեգորիա:Երաժշտական մանկավարժներ Կատեգորիա:Գերմանացի դասական երաժիշտներ Կատեգորիա:Գերմանացի դիրիժորներ Կատեգորիա:Գերմանացի կոմպոզիտորներ Կատեգորիա:Գերմանացի դաշնակահարներ Կատեգորիա:Գերմանացի ուսուցիչներ
Բոներ
Բոներ (bon pour - պարտատոմսեր) վարկային փաստաթղթեր են, որոնք իրավունք են տալիս որոշակի արժեքներ ստանալ որոշակի անձից կամ ընկերությունից որոշակի ժամկետներում։ Այսպիսով, բոնի առարկա կարող է լինել ցանկացած տեսակի արժեքավոր իրերը, այսինքն, ինչպես բնամթերքով վճարման համար նախատեսված առարկաներ, օրինակ՝ հաց, միս, ծխախոտ և այլն, այնպես էլ դրանց համարժեք դրամը։ Ընդ որում, վերջինիս դեպքում, գումարը (որն արտահայտված են սույն փաստաթղթում) մեծ մասամասամբ կազմում է վճարման ենթակա կապիտալը սահմանված ժամկետում վճարվող տոկոսների հետ միասին։ Պարտավորային փաստաթղթերի այս տեսակը հատկապես լայն կիրառություն է ստացել Ֆրանսիայում, այստեղից էլ առաջացել է անվանումը։ Այդ երկրում բոն անվանում են կրում դրամական պարտավորություններ մեծ մասը, որոնք մանրամասն ներկայացված են ստորև ։
Ժամանակակից աշխարհում բոները թղթային փողեր են, որոնք դուրս են եկել շրջանառությունից։
Բոնիստը բոների կոլեկցիոներն է։
Պետական գանձարանի բոներ (պարտատոմսեր)
Պետական գանձապետարանի պարտատոմսեր (Bons du Trésor) - նշանակում է հատկացումներ Պետական գանձապետարանին, այսինքն՝ նրա պարտավորությունները, որոնք ստորագրված են ֆինանսների նախարարի կողմից, որոնք սեփականատիրոջը բերում են տոկոսներ և ենթակա են վճարման 3 ամսից մինչև 1 տարի ժամկետում՝ օրվանից։ թողարկում. Այս թղթադրամները հիմնականում թողարկվում են կրողին և ֆոնդային բորսայում ցուցակվում են թողարկման պահից մինչև մարման ժամկետը։
Տոկոսների չափը կախված է վճարման ժամկետից և սահմանում է ֆինանսների նախարարը, որը հրապարակում է դա ամսագրում Journal officiel։ Թողարկման համար թույլատրված բոնի առավելագույն քանակը տարեկան որոշվում է հատուկ ֆինանսական օրենքով։ Դրանց գծով վճարումը պետք է կատարվի առավելագույն ճշգրտությամբ սահմանված ժամին, առանց որևէ ուշացման կամ նոր փաստաթղթով երկարաձգելու, բացառությամբ, իհարկե, կրողի համաձայնությամբ։
Պետական գանձարանի կողմից այս կանոնը չկատարելը զգալի վնաս է հասցնում պետության ֆինանսներին՝ սասանելով հասարակության վստահությունը դրա նկատմամբ, ինչի մասին վկայում է 246,000,000 ֆրանկի չափով պարտատոմսերի վճարման հետաձգումը, որը տեղի ունեցավ 1848 թվականին և առաջացրեց ուժեղ հարձակումներ։ ժամանակավոր կառավարության մասին, որի ժամկետը լրացել է այս տարի։ Չվճարելու դեպքում պարտատոմսերը բողոքարկվում են։
Այս տեսակի պարտավորությունները, որոնք պետական գանձարանի համար ներկայացնում էին անհրաժեշտ ծախսերը վճարելու շատ շահավետ գործիք, առանց տուրքերի և հարկերի ստացմանը սպասելու, գործի են դրվել 1824 թվականից (օգոստոսի 4-ի օրենք) թագավորական բոն (bons royaux) անունով ), որը նրանք պահպանեցին մինչև 1848 թվականը, փոխարինելով նախկին դրամական, խնայողական, պետական ​​թղթադրամները (billets au comptant, billets de l'Epargne, billets de l'Etat) և այլն, պետական գանձարանի պարտավորությունները, որոնք, զրկված լինելով իրավական պատժից, չէին կարող ունենալ այդ շրջանառության հեշտությունը, որն առանձնացնում է պետական գանձարանի ընթացիկ պարտատոմսերը։
Անգլիայում գործում է նաև գանձապետական թղթադրամների միջոցով պետական պարտքերի կանխավճար ստանալու համակարգ, այսպես կոչված. Գանձապետական օրինագծեր Exchequer bills նույնը Բելգիայում է։
Մետաղադրամների բոներ
Արտարժույթի վաուչերներ (Bons de monnaie) - դրամահատարաններից ստացված ոսկու կամ արծաթի դիմաց տրված պարտավորություններ՝ նշելով մետաղը, դրա քաշը, արժեքը և վերջապես վաճառողին հաջորդող գումարը։ Այդ պարտատոմսերը, կախված վաճառողի ցանկությունից, կարող են լինել անվանական կամ ներկայացնողինը։ Ըստ տեսության՝ արծաթե մետաղադրամները կարող են թողարկվել և՛ ոսկու, և՛ արծաթի դիմաց, սակայն քանի որ արժութային միության մասնակից տերությունները դադարեցրել են արծաթե մետաղադրամների հատումը (1878թվականի նոյեմբերի 5-ի կոնվենցիայով), մասնավոր անձինք դրանք կարող են ստանալ միայն ոսկու համար։ ; Փոփոխությունների արտադրության համար անհրաժեշտ մետաղները (5 ֆրանկ անվանական արժեքից ցածր բիլոն և արծաթե մետաղադրամներ) կարող է առաքվել միայն պետության կողմից։ Այս տեսակի բոնի վճարման ժամկետը սովորաբար որոշվում է մետաղադրամի արտադրության համար անհրաժեշտ ժամանակով. այսպես, օրինակ, Փարիզի դրամահատարանում այն համարվում է 8 օր, սակայն բացառիկ դեպքերում այդ ժամկետը երկարացվում է՝ կախված հանգամանքներից։
Փոստային բոներ
Փոստային բաժանմունքների կամ բաժանմունքների կողմից տրված վկայագրերը ավանդադրված չնչին գումարների դիմաց և նույն գումարի անհապաղ ստացման իրավունքը նույն վարչությանը պատկանող ցանկացած գրասենյակում։ Այս տեսակի փոստային դրամական պատվերները ներդրվել են. Անգլիայում 1878 թվականից, բրիտանիայի հնդկական գաղութներում՝ 1882 թվականից; Ֆրանսիայում՝ Ամերիկայի Միացյալ Նահանգներում 1883 թվականից, իսկ Բելգիայում՝ 1884 թվականից։ Դրանց արժեքը չի կարող գերազանցել՝ Անգլիայում, Բրիտանական Հնդկաստանում և ԱՄՆ-ում՝ 25 ֆրանկ, Ֆրանսիայում՝ 20 ֆրանկ։ իսկ Բելգիայում՝ 10 ֆրանկ։
Լուծարային բոներ
Լուծարային վաուչերներ (Bons de liquidation) - պարտավորություններ, որոնք տրվել են Ֆրանսիայում՝ փոխհատուցելու ֆրանկո-պրուսական պատերազմի և 1871 թվականի մարտի 18-ին կոմունայի ապստամբության ժամանակ կրած վնասների և կորուստների համար Փարիզի քաղաքապետարանի, ներքին գործերի նախարարի և ֆինանսների նախարարի կողմից։.
Վստահորդային բոներ
Վստահորդային վաուչերներ (Bons de délé gation) - կապալառուի կողմից իրեն պայմանագիր կնքած անձին կամ հաստատությանը տրված պարտավորություններ այն գումարների հաշվին, որոնք նրան կհետևեն աշխատանքն ընդունելուց հետո։ Բումերի այս տեսակը հատկապես մեծ կիրառություն գտավ 1852-1870 թվականներին Փարիզում նոր փողոցների կառուցման և հին փողոցների ընդլայնման համար ձեռնարկված հսկայական աշխատանքի ընթացքում, որոնց կատարումը ստանձնեցին հանձնաժողովի գործակալները, որոնք պարտավոր էին իրենց միջոցներով իրականացնել այդ աշխատանքների համար պահանջվող օտարում. Քաղաքը, սակայն, ստիպված է եղել նրանց վճարել հետևյալ գումարները մաս-մաս միայն աշխատանքի որոշակի մասն ընդունելուց հետո. Այս հասարակություններին հանգստացնելու համար նրանց թույլատրվեց իրենց պարտքային պարտավորությունները փոխանցել քաղաքային իշխանություններին՝ թողարկելով ոչ պակաս, քան 5000 ֆրանկ պարտատոմսեր։ յուրաքանչյուրը, որը վճարվել է Ընկերություններին աշխատանքների դիմաց ունեցած պարտքի վերջին գումարով և այդ գումարների վճարման համար սահմանված ժամկետներում։ Որպեսզի այս բոների թողարկումների գումարը չգերազանցի ընկերությունների թվից, դրանք պետք է հաստատվեին քաղաքապետարանի կողմից։
Բացի վերը նշված բոների տեսակներից, հատկապես Ֆրանսիայում կան բավականին բազմազան, հիմնականում կարճաժամկետ, այս անվանումով պարտքային բոներ, ինչպիսիք են, օրինակ, Փարիզի քաղաքային դրամարկղի պարտատոմսերը (bons de la Caisse Municipe da Paris), Փարիզի դրամարկղի պարտատոմսեր (bon s de la Caisse de travaux de Paris) և այլն։
Ռուսաստանում այս տերմինը հաճախ օգտագործվում է ֆինանսական աշխարհում, որը նշանակում է դրամական պարտավորություն, որի վճարումը պետք է կատարվի անմիջապես այն բանից հետո, երբ այն թողարկող անձը ստանա իրեն հետևող գումարը գանձարանից։ Այս տեսակի պարտավորությունները մեծ մասամբ կիրառվում են պետական պայմանագրերի և մատակարարումների հետ կապված. այսպես, օրինակ, ռուս-թուրքական վերջին պատերազմի ժամանակ «Товарищество по продовольствию действующей армии» ընկերությունը պարտատոմսեր է թողարկել իր պարտատերերին մինչև գանձապետարանից վերջնական վճարի ստացումը։ Ռուսական այն ժամանակվա օրենսդրության ուժով այս պարտատոմսերը մնում են միայն դրանք թողարկած անձի պարզ պարտավորությունները և չեն կարող համարվել, ինչպես վերը նկարագրված հավատարմագրային պարտատոմսերը, որպես կապալառուից կապալառուին պարտքի փոխանցում, քանի դեռ պայմանագիրը կամ առաքումը դեռ ավարտված չէ, այդ պայմանագրով հետագա նվազեցման պահանջները կամ կապալառուին կամ դրամական թողարկումների մատակարարին հանձնելը նրա պետական կամ մասնավոր պարտքերից որևէ մեկը ծածկելու համար չեն կարող բավարարվել, բացառությամբ այն դեպքերի, երբ կապալառուն կամ մատակարարը ինքը գրավոր հայտնել է ձեր համաձայնությունը ։
Ծանոթագրություններ
Կատեգորիա:Տնտեսագիտություն Կատեգորիա:Տնտեսագիտական տերմիններ Կատեգորիա:Բիզնես Կատեգորիա:Դրամագիտություն Կատեգորիա:Թղթադրամներ Կատեգորիա:Արժեթղթերի շուկա
Գեորգ Վիլհելմ Ֆրիդրիխ Հեգել
Գեորգ Վիլհելմ Ֆրիդրիխ Հեգել  (Georg Wilhelm Friedrich Hegel, ), գերմանացի փիլիսոփա-իդեալիստ, գերմանական դասական փիլիսոփայության կարկառուն ներկայացուցիչներից մեկը, օբյեկտիվ իդեալիստական հիմքի վրա դիալեկտիկայի համակարգված տեսության հիմնադիրը։
Կենսագրություն
Հեգելի մահվանից հետո բարեկամների ջանքերով լույս են տեսել նրա «Պատմության փիլիսոփայություն», «Դասախոսություններ փիլիսոփայության պատմության մասին», «Դասախոսություններ գեղագիտության մասին» և այլ աշխատություններ ։
Փիլիսոփայական հայացքները
Հեգելի փիլիսոփայական համակարգը բաժանվում է 3 մասի՝ տրամաբանության փիլիսոփայություն, բնափիլիսոփայություն և ոգու փիլիսոփայություն։ Ըստ Հեգելի՝ տրամաբանության առարկան բացարձակ գաղափարն է՝ որպես ինքնազարգացող հասկացությունների համակարգ։ Այն գիտություն է մտածողության, հասկացությունների և օրենքների մասին։
Հեգելը տրամաբանությունը բաժանում է 3 մասի՝ ուսմունք կեցության մասին, ուսմունք էության մասին, ուսմունք հասկացության մասին։ Կեցության մասին ուսմունքում նա ցույց է տալիս, որ հասկացություններն անընդհատ շարժման ու զարգացման մեջ են, ընդ որում՝ այդ զարգացումը տեղի է ունենում թեզ–հակաթեզ–սինթեզ հաջորդականությամբ։ Այստեղ նա ձևակերպում է դիալեկտիկական մտածողության հիմնական օրենքներից մեկը՝ քանակական փոփոխություններից որակականի անցման օրենքը, ըստ որի՝ շարժումն ու զարգացումը տեղի են ունենում աստիճանաբար կամ թռիչքաձև։ Էության մասին ուսմունքում Հեգելը դիտարկում է զարգացման ներքին աղբյուրի՝ հակասության խնդիրը և դրա հետ կապված հասկացությունները՝ նույնություն և տարբերություն, բովանդակություն և ձև, ամբողջ և մաս, ներքին և արտաքին, պատճառ և հետևանք և այլն ։
Ուսմունք հասկացության մասին և բացարձակ գաղափար
Հասկացության մասին ուսմունքում Հեգելը քննարկում է մտածողության սուբյեկտիվ ձևերը (հասկացություն, դատողություն, մտահանգում), օբյեկտի տեսակները (մեխանիզմ, քիմիզմ, նպատակաբանություն), ճանաչողության և գործունեության, տեսական և գործնական ոլորտների փոխհարաբերությանն առնչվող հարցեր, բնութագրում բացարձակ գաղափարը։
Բացարձակ գաղափարը բնության մեջ իր «դեգերումներից» հետո վերադառնում է ինքն իրեն՝ որպես ոգի, որը ժամանակի ընթացքում դրսևորվում է իբրև սուբյեկտիվ ոգի, օբյեկտիվ ոգի և բացարձակ ոգի։ Ըստ Հեգելի՝ սուբյեկտիվ ոգու փիլիսոփայությունը (մարդաբանություն, ֆենոմենոլոգիա, հոգեբանություն) ուսումնասիրում է անհատական գիտակցության ոլորտը, օբյեկտիվ ոգու փիլիսոփայությունը (իրավունք, բարոյակամություն և բարոյականություն)՝ հասարակական կեցության բնագավառը, իսկ բացարձակ ոգու փիլիսոփայությունը՝ գիտակցության հիմնական ձևերը՝ արվեստը, կրոնը և փիլիսոփայությունը։ Արվեստը գործ ունի զգայական կերպարների, կրոնը՝ զգայական պատկերացումների, փիլիսոփայությունը՝ հասկացությունների հետ։ Գիտելիքի այս 3 ձևերի առարկան նույնն է՝ բացարձակը՝ Աստված, սակայն բացարձակն ավարտուն և լիակատար գիտակցվում է միայն փիլիսոփայության մեջ։ Ուշագրավ են Հեգելի պատմափիլիսոփայական հայացքները, որոնք շարադրված են «Պատմության փիլիսոփայություն» աշխատության մեջ. պատմությունը նա դիտում է որպես ժամանակի մեջ բացարձակ ոգու աստիճանական զարգացում, որը շարժվում է դեպի որոշակի նպատակ՝ ազատություն։ Ազատությունը տևական պայքարի արդյունք է։ Այն հնարավոր է միայն այն ժամանակ, երբ դրա համար ստեղծվում են անհրաժեշտ օբյեկտիվ պայմաններ՝ քաղաքացիական հասարակություն, իրավական պետություն և այլն ։
Բանականության խորամանկությունը
Հեգելը զարգացնում է «բանականության խորամանկության» մասին մի տեսություն, ըստ որի՝ համաշխարհային ոգին իր նպատակներին հասնելու համար օգտագործում է առանձին ժողովուրդների և անհատների, որոնց միջոցով դրսևորում է իր ակտիվ էությունը։ Հեգելը մարդկանց դասակարգում է 2 խմբի՝ «վերարտադրողների»՝ հասարակ ժողովրդի, և «պատմական անձնավորությունների»՝ պատմության մեջ առանձնահատուկ դեր կատարողների։ Պատմական անհրաժեշտությունը դարձնելով անձնական նպատակ՝ իրենց գործունեությամբ «պատմական անձնավորությունները», ըստ էության, իրականացնում են համաշխարհային ոգու առաջադրանքը։ Ընդ որում, առանց «վերարտադրողների» աջակցության, ականավոր մարդիկ չեն կարող իրագործել իրենց պատմական առաքելությունը։ Ինչպես ժողովուրդները, որոնց վիճակված է գլխավորել պատմության շարժումը, այնպես էլ համաշխարհային պատմական հերոսները, կատարելով իրենց դերը, հեռանում են պատմական ասպարեզից ։
Հիմնական ստեղծագործությունները
Հիմնական ստեղծագործությունները կարելի է նշել և դասակարգել այնպես, ինչպես դա արված էր «Энциклопедия философских наук» հավաքածուի մեջ ։
Արտաքին հղումներ
Կատեգորիա:Գերմանացի փիլիսոփաներ Կատեգորիա:19-րդ դարի փիլիսոփաներ Կատեգորիա:Գեղագետներ Կատեգորիա:Իդեալիստներ Կատեգորիա:Թյուբինհեմի համալսարանի շրջանավարտներ Կատեգորիա:Հայդելբերգի համալսարանի շրջանավարտներ Կատեգորիա:Խոլերայից մահացածներ Կատեգորիա:Քաղաքական փիլիսոփաներ Կատեգորիա:Գերմանացի պատմաբաններ
Սոն Հաուս
Էդդի Ջեյմս «Սոն» Հաուս-կրտսեր (Eddie James "Son" House Jr., ), ամերիկացի բլյուզմեն, երգերի հեղինակ-կատարող, դելտա-բլյուզ ժանրի ներկայացուցիչ։ Նա մեծ ժողովրդականություն չի վայելել, սակայն մեծ ազդեցություն է ունեցել բլյուզի և ընդհանրապես երաժշտության վրա։
Կյանքի վերջին տարիներին դադարել է զբաղվել երաժշտությամբ ՝ ֆիզիկական և հոգեկան վիճակի պատճառով։ Մահացել է 1988 թվականի մարտի 19`ին, Դեթրոյթում` կոկորդի քաղցկեղից։
Սկավառակագրություն
78 RPM Recordings Երգեր, որոնք ձայնագրվել են 1930 թվականի մայիսի 28-ին Գրեֆտոնում` Paramount Records-ի համար։
Կոնգրեսի գրադարանին կից ժողովրդական երգերի արխիվի համար Երգեր, որոնք ձայնագրվել են 1941 թվականի օգոստոսին` Լեյք-Կորմորանում։
Երգեր, որոնք ձայնագրվել են 1942 թվականի հուլիսի 17-ին։
Ազդեցություն
«Grinnin In Your Face» երգը Ջեք Ուայթի սիրելի երգն է, իսկ Սոն Հաուսը` բլյուզի սիրելի կատարողը ։
Գրականություն
Կատեգորիա:Ամերիկացի երաժիշտներ Կատեգորիա:Ամերիկացի կոմպոզիտորներ Կատեգորիա:Ամերիկացի կիթառահարներ Կատեգորիա:Քաղցկեղից մահացածներ Կատեգորիա:20-րդ դարի ամերիկացի երգիչներ
Դրոզդովկա (գյուղ, Ալնաշսկի շրջան)
Դրոզդովկա (Дроздовка), գյուղ Ռուսաստանի Ուդմուրթական հանրապետության Ալնաշսկի շրջանի կազմում։
Բնակչությունը 2008 թվականին գրանցված տվյալներով կազմում էր 146 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Ուդմուրթական հանրապետության Ալնաշսկի շրջանի բնակավայրեր
Նիկոլայ Ցիսկարիձե
Նիկոլայ (Նիկոլոզ) Մաքսիմի Ցիսկարիձե (Николай Максимович Цискаридзе, ნიკოლოზ ცისკარიძე, ), ռուսաստանցի բալետի արտիստ, Ռուսաստանի Դաշնության ժողովրդական արտիստ (2001) ։
Ծանոթագրություններ
Կատեգորիա:Վրացի բալետի արտիստներ Կատեգորիա:Ռուսաստանի Դաշնության ժողովրդական արտիստներ Կատեգորիա:«Ոսկե դիմակ» մրցանակի դափնեկիրներ Կատեգորիա:Արվեստի և գրականության ֆրանսիական շքանշանի ասպետներ Կատեգորիա:Անձինք Թբիլիսիից Կատեգորիա:Բարեկամության շքանշանի ասպետներ (Ռուսաստան) Կատեգորիա:ՌԴ պետական մրցանակի դափնեկիրներ Կատեգորիա:Ռուսներ վրացական ծագմամբ Կատեգորիա:Պատվո շքանշանի ասպետներ (Վրաստան)
(4137) Քրաբտրի
(4137) Քրաբտրի (Crabtree), աստերոիդ աստերոիդների հիմնական գոտում։ Հայտնաբերվել է 1970 թվականի նոյեմբերի 24-ին Լյուբոշ Կոհոուտեկի կողմից Բերգդորֆում ։
Միջին հեռավորությունը Արեգակից կազմում է 2,364673 ա. մ., առավելագույնը մոտենում է 2,3219 ա. մ. հեռավորության վրա և հեռանում 2,4074 ա. մ. ։ Արեգակի շուրջ մեկ ամբողջական պտույտ է կատարում 1328,17 երկրային օրվա ընթացքում, իր ուղեծրով շարժվելով միջինում 0,271049 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,8° անկյուն։
Արտաքին հղումներ
Կատեգորիա:1970 թվականին հայտնաբերված աստղագիտական մարմիններ Կատեգորիա:Լյուբոշ Կոհոուտեկի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Քենեթ Քլարկ
Կենսագրություն
Շոտլանդացի հարուստ մի ընտանիքի միակ երեխան։ Ընտանիքը զբաղվում էր տեքստիլ արհեստի ոլորտում։
Ավարտել է հեղինակավոր Վինչեսթեր քոլեջը։ Այնուհետև 1922-1926 թվականներին սովորել է Օքսֆորդի Երրորդության քոլեջում, որտեղ նա ուսումնասիրել է արվեստի պատմություն։
1931 թվականին նա սկսել է դասավանդել Օքսֆորդի համալսարանում, իսկ դրանից առաջ երկու տարվա պրակտիկա է անցել Բեռնարդ Բեռնսոնի մոտ։
1934 թվականին Քլարկը դարձել է Լոնդոնի ազգային պատկերասրահի ամենաերիտասարդ տնօրենը։ Այն ղեկավարել է մինչև 1945 թվականը։
Նա ունեցել է այնպիսի նկարիչների նկարներ, ինչպիսիք են Սասետան, Ջովաննի դի Պաոլոն, Բոշխը, Ռեմբրանդը, Ինգրեսը և Սեզանը։ Նա նաև սահմանել է արվեստի գործերի պահպանման նոր ստանդարտներ։ Երկրորդ համաշխարհային պատերազմի ժամանակ, երբ ռմբակոծվեց Լոնդոնը, նա պատասխանատու էր նկարների տարհանման, իսկ պատերազմի ավարտին՝ դրանց անվտանգ վերադարձի համար։
1946 թվականին ստացել է պրոֆեսորի պատվավոր կոչում Օքսֆորդի Սլեյդ գեղարվեստի դպրոցում, որտեղ աշխատել է մինչև 1950 թվականը։
Նա ակտիվ մասնակցություն է ունեցել «Բրիտանիայի փառատոնի»՝ 1951-1952 թվականներին Լոնդոնում կայացած բրիտանական հոբելյանական ցուցահանդեսի կազմակերպմանը։
1955-1960 թվականներին եղել է Մեծ Բրիտանիայի գեղարվեստական խորհրդի նախագահ։
1969 թվականին նրան շնորհվել է «Life peer» կոչում և նա պաշտոնապես անվանվել է բարոն Քլարկ օֆ Սոլթվուդ՝ 1955 թվականին ձեռք բերած Սոլթվուդ դղյակի անունով։ Վերջինս էլ դարձել է նրա նստավայրը։ Նրա հետնորդները այս ամրոցը պահպանում են մինչ օրս։
Իր հիմնական գործունեությանը զուգահեռ աշխատել է ռադիոյում և հեռուստատեսությունում, ինչպես նաև ակտիվորեն զբաղվել է գրականությամբ։ 1974-ին, Ջ. Հոլլի հետ միասին, նա հրատարակել է Արվեստի սյուժեների և խորհրդանիշների բառարանը (1996-ին գիրքը հրատարակվել է նաև ռուսերեն տարբերակով. թարգմանել է Ա. Մայկապարը)
Նա մահացել է կարճատև հիվանդությունից հետո՝ Քենթ կոմսության Հիթ քաղաքում։
1949 թվականին նա եղել է Բրիտանական ակադեմիայի անդամ։
1927 թվականին նա ամուսնացել է Օքսֆորդի համալսարանի իր ուսանողուհու՝ իռլանդուհի Էլիզաբեթ Ջեյն Մարտինի հետ։ Հետագայում նրանք ունեցել են երեք երեխա՝ Ալանը, որ ծնվել է 1928 թվականին և երկվորյակներ Քոլեթն ու Քոլինը, որոնք ծնվել են 1932 թվականին։ Ջեյնը մահացել է 1976 թվականին, իսկ հաջորդ տարի Քլարկը նորից է ամուսնացել՝ Նոլվեն դե Ժանզե-Ռայսի հետ։
Նրա որդին՝ Ալան Քլարկը, հետագայում դարձել է պատմաբան և պահպանողական պատգամավոր։
Արտաքին հղումներ
Կատեգորիա:20-րդ դարի բրիտանացի գրողներ Կատեգորիա:Բրիտանացի պատմաբաններ Կատեգորիա:Բրիտանացի արվեստագետներ Կատեգորիա:Մեծ Բրիտանիայի քաղաքական գործիչներ Կատեգորիա:Օքսֆորդի համալսարանի շրջանավարտներ Կատեգորիա:Արվեստի և գրականության ամերիկյան ակադեմիայի անդամներ Կատեգորիա:Ամերիկայի արվեստների և գիտությունների ակադեմիայի անդամներ Կատեգորիա:Բրիտանական ակադեմիայի անդամներ Կատեգորիա:Բրիտանացի հաղորդավարներ Կատեգորիա:Բրիտանացի գրողներ
Քրոուֆորդ շրջան (Ինդիանա)
Կատեգորիա:Ինդիանայի շրջաններ
Միյավակի Սակուրա
Սակուրա Միյավակի (宮脇 咲良, Miyawaki Sakura, ծնված մարտի 19, 1998), առավել հայտնի որպես՝ Սակուրա, ճապոնացի երգչուհի և դերասանուհի է Հարավային Կորեայում գործողություններ ծավալող։ Նա հարավկորեական գըրլբենդ Le Sserafim-ի անդամ է։
Միյավակի Սակուրան սկսել է իր գործունեությունը ծավալել ճապոնական գըրլբենդ HKT48-ում 2011 թվականից սկսած և 2014-ից 2018 թվականներին եղել է նրանց քույր AKB48 խմբի անդամ։ Իր գործունեության ընթացքում նա զբաղեցրել է կենտրոնական դիրքեր "Kimi wa Melody" և "No Way Man"սինգլներում ։ Միյավակին դադար է վերցրել HKT48-ում 2018 թվականին՝ Produce 48 ռեալիթի շոուում երկրորդ տեղը զբաղեցնելուց հետո՝ միանալով IZ*ONE աղջիկների խմբին մինչև 2021 թվականը։
2011-2017։ Կարիերայի սկիզբ
Միյավակին միացել է HKT48-ին որպես առաջին սերնդի թրեյնի 2011 թվականի հուլիսին ։ Նա առաջին անգամ պաշտոնապես որպես HKT48-ի անդամ հանդես եկավ հոկտեմբերի 23-ին "Flying Get" ձեռքսեղման միջոցառման ժամանակ։ Նա իր դեբյուտը կատարեց թատրոնում նոյեմբերի 26-ին SKE48-ի թիմ S-ի "Te wo Tsunaginagara"-ի վերաթողարկված ստեղծագործության մեջ  ։
Սակուրան HKT48 թիմ H-ի լիիրավ անդամի կարգավիճակ ստացավ մարտի 4-ին, 2012, 15 այլ թրեյնիների հետ միասին ։
2012 թվականին Սակուրան դարձավ HKT48-ի առաջին անդամը, ով զբաղեցրեց AKB48-ի ընդհանուր ընտրություններում առաջին տեղը։ Նա ստացել է 6635 ձայն, ինչը նրան դրել է 47-րդ հորիզոնականում ։ Նույն տարում ավելի ուշ նա առաջին անգամ մասնակցեց որպես A-side AKB48-ի 28-րդ "Uza"սինգլին։ Թեև նա չի հայտնվել 29-րդ և 30-րդ սինգլների A-side-ում, նա հայտնվել է 31-րդ "Sayonara Crawl" սինգլի A-side-ում, որը թողարկվել է 2013 թվականի մայիսի 22-ին, և 2013 թվականի AKB48-ի ընդհանուր ընտրություններում զբաղեցրել է 26-րդ տեղը ՝ 25,760 ձայնով ։
Միյավակիի առաջին մասնակցությունը A-side-ին HKT48-ի հետ եղել է իրենց առաջին սինգլի՝ "Suki! Suki! Skip!" և երկրորդ սինգլի՝ "Melon Juice"-ի ժամանակ ։